10-jarige verdrink in kompleks se swembad(Foto: Netcare 911) ŉ 10-jarige meisie het Vrydagaand in die swembad van ŉ kompleks in Umhlanga, KwaZulu-Natal, verdrink. Met paramedici se aankoms op die toneel kort ná 19:00 is die meisie reeds uit die water gehaal, het Shawn Herbst, woordvoerder vir Netcare 911, gesê. Sy het egter geen tekens van lewe getoon nie en is op die toneel dood verklaar. Die presiese omstandighede rakende die voorval is nog nie duidelik nie en word ondersoek.